Jatketaan vaan suomeksi. 
Jyväskylän karttapalvelussa näytetyt asuinalueiden nimet ovat samat kuin Maanmittauslaitoksen merkitsemät asutusnimet, eli opaskartassa näytetyt paikannimet eivät siksi vastaa tilasto-/pienalueita. Ainut eroavaisuus näyttää olevan Taipale (ei näy MML:n kartoilla), joka tietääkseni on vain talon nimi, mutta saatan olla väärässäkin. (Ainolanranta muuten näkyy MML:n kartoilla, mutta vain tarkimmassa mittakaavassa.)

Mainitsemasi place-merkinnät ovat mielestäni ihan järkeviä. Ainoana ongelmana tässä kuitenkin on se, että monet pienalueiden nimet ovat lähinnä vain kaupunginhallinnon käyttämiä. Esimerkiksi Tietotaajamaa kutsuttaisiin Ylistönmäeksi, joka on merkitty suoraan opaskartalle (Survontien opaskyltissäkin lukee Ylistönmäki). Joitain aluejakoja tuskin juuri käytännössä onkaan; epäilen, että "Lahden ja Ristonmäen pienalueiden" asukkaat sanoisivat vain asuvansa Ristonmaalla.

Maanmittauslaitoksen merkitsemät nimet ovat ehkä lähimpänä kansanomaisia nimiä, koska kartoille ei ole merkitty esim. Valkeamäen kaupunginosaa, jossa on vain pari taloa (joista osa luetaan paikallisesti Hanhiperään/Taka-Keljoon ja osa Ruokkeeseen).

Ongelmiahan tässä on, kyllä se jotenkin selvitetään.